Flatøybok

Flatøybok eller Flateybok (islandsk Flateyjarbók) er et av de viktigste islandske manuskripter fra middelalderen. Denne sagaens innhold har stor betydning for Norges historie. Den har navnet sitt fra det sted den ble oppbevart i to perioder, på øya Flatey i Breidafjord på Island. Den er også kjent som GkS 1005 fol. og Codex Flatöiensis.

Beskrivelse 
Flatøyboka er det største av de islandske manuskripter fra middelalderen. Det regnes også som særlig vakkert; det består av 225 fine pergamentblad, nennsomt skrevet og illustrert. Innholdet består hovedsakelig av sagaer om de norske kongene som også finnes i Snorre Sturlasons Heimskringla. Det gjelder spesielt sagaene om Olav Tryggvason, Olav den hellige, Magnus den gode og Harald Hardråde, foruten de kongesagaer som ikke finnes i Heimskringla, som sagaene om Sverre Sigurdsson og Håkon Håkonsson. 

Sagaene skiller seg fra andre utgaver ved at de er utvidet med tilleggsmateriale som ikke er funnet andre steder, noe av det svært gammelt, og med unike forskjeller. Det meste av tilleggsmaterialet er plassert innenfor kongesagaene – vevd inn i den øvrige skriften. I tillegg har Flatøyboka den eneste kopien av Eddadiktet Hyndluljod (Hyndluljoð), et unikt sett av annaler fra skapelsen og fram til 1394, og mange andre korte fortellinger ikke nedtegnet andre steder, slik som Tåtten om Norne-Gjest (Nornagests þáttr).

Historie 

Fra pergamentprøver og tekstbevis ble den nedskrevet i 1387 og ble fullført i 1394 eller kort tid senere. Den første siden slår fast at dens eier er Jon Håkonsson (Jonn Hakonar son), og at boka ble nedtegnet av to prester. En av dem, prest Jon Tordsson (Jon prestr Þórðar son), nedtegnet Eirik den vidfarnes saga på slutten av de to Olavsagaene. Den andre, prest Magnus Torhallsson (Magnús prestr Thorhallz sun), nedtegnet det tidligere og det senere materialet foruten at han også tegnet illustrasjonene.

Tilleggsmaterialet ble lagt inn på slutten av 1400-tallet.

Manuskriptet fikk første gang spesiell oppmerksomhet av lærde etter 1651. Da fikk biskop Brynjólfur Sveinsson av Skálholt tillatelse fra kong Fredrik III av Danmark å kreve at alle folk på Island som eide gamle manuskripter skulle utlevere dem til den danske kronen. De kunne overlevere originalen eller en kopi, enten som en gave eller for en symbolsk pris. Jon Torfason, sønn av presten Torfi Finsson, som bodde på Flatey i det nordvestlige Island, eide den boken som allerede var kjent som Flateyboka etter øya. Jon nektet å utlevere sitt verdifulle arvestykke, den største og vakreste boken på hele Island, og Jon fortsatte å nekte selv da biskop Brynjólfur besøkte ham og tilbød fem hundre ‘land’. Til slutt måtte Jon gi etter for presset og overlot boken til biskopen da han var i ferd med å forlate øya, og for dette ble Jon fritatt for all framtidig kirkeskatt.

Manuskriptet ble overlatt til Tormod Torfæus i 1662 som en gave fra biskop Brynjólfur til kong Fredrik III og plassert på Det Kongelige Bibliotek i København. De øvrige av biskopens samlinger ble spredd mellom hans slektninger som ikke hadde noen interesse av dem, og de verdifulle manuskriptene forsvant for alltid, skjønt noen av dem overlevde i avskrifter.

I 1971 ble Flatøyboka og Codex Regius etter lange forhandlinger igjen ført tilbake til Island som en islandsk nasjonalskatt og blir nå oppbevart og studert på Árni Magnússon institutt i Reykjavík.

I 1930 ble Flatøyboka utgitt i faksimileutgave av Finnur Jónsson og i 1944–45 av Sigurður Nordal.

Oversettelse til moderne norsk 
I 2014-2019 ble det utgitt en ny utgave av Flatøybok i seks bind. Den norske oversettelsen er av Edvard Eikill.

Innhold i denne utgaven:
Bind 1 (2014)
 Magnus Torhallssons forord til Flatøybok 
 Geisli
 Rimdiktet om Olav Haraldsson
 Hyndluljod
 Fra Hamburgs historie
 Tåtten om Sigurd Sleva
 Hvordan Norge ble bebygd
 Ættetavle fra Hod
 Ættetavle
 Haralds ætt fra Odin
 Ættetavle
 Haralds ætt fra Adam
 Kongene som har styrt Norge
 Olav Håkonsson forsvant
 Eirik den vidfarnes saga
 Olav Tryggvasons saga
 Jomsvikingenes saga
 Tåtten om keiser Otto og kong Gorm
 Færøyingesagaen
 Jomsvikingenes saga (fortsatt)
 Tåtten om Torleiv Jarlaskald
 Orknøyingesagaen
 Tåtten om Alban og Sunniva
 Landnåmståtten

Bind 2 (2015)
 Tåtten om Torstein Oksefot
 Kristentåtten
 Tåtten om Stevne Torgilsson
 Tåtten om Ragnvald
 Tåtten om Hallfred Vandrådeskald
 Tåtten om Kjartan Olavsson
 Tåtten om Ogmund Dytt
 Her begynner tåtten om Norna-Gjest
 Tåtten om Helge Toresson
 Færøyingesagaen (fortsatt)
 Tåtten om Torvald Tasalde
 Tåtten om Raud den sterke
 Tåtten om Romund Halte
 Tåtten om Torstein Skjelv
 Tåtten om Tidrande og Torhall
 Tåtten om Eirik Raude
 Tåtten om Svade og Arnor Kjerringnese
 Kong Olav viste seg for Torhall på Knappstad
 Gissur og Hjalte forkynte kristendommen på Island
 Tåtten om Eindride Ilbrei og kong Olav
 Gauts tått
 Halldor Snorresons tått
 Her fortelles om biskop Sigurd
 Her er tåtten om Eirik Håkonsson
 Her er tåtten om Orm Storolvsson
 Fra sagaen om Hallfred Vandrådeskald
 Her begynner Grønlendingetåtten
 Tått om Sigurd Brestesson
 Tåtten om jarlene Einar, Torfinn og Sumarlide

Bind 3 (2016)
 Her begynner tåtten om Halvdan Svarte
 Tåtten om Hauk Håbrok
 Tåtten om Harald Grenske
 Tåtten om Olav Geirstadalv
 Her begynner kong Olav Haraldssons saga
 Tåtten om Øyvind Urarhorn
 Her begynner tåtten om Styrbjørn Sveakjempe da han kjempet med Eirik Sveakonge
 Roe-tåtten
 Fosterbrødresagaen begynner
 Her begynner tåtten om Øymund og kong Olav
 Tåtten om Toke Tokesson
 Her begynner tåtten om Tormod Kolbrunarskald
 Her begynner tåtten om Øymund fra Skara
 Orknøyingenes tått
 Tåtten om Gudbrand og kong Olav
 Her er tåtten om Eindride og Erling
 Tåtten om Tormod når han er hos kong Knut i Danmark
 Tåtten om Asbjørn Selsbane
 Tåtten om færøyingene og kong Olav
 Tåtten om kongene Olav og Knut
 Raudulvståtten
 Dette er en særlig tått om kong Olavs fall
 Volsetåtten
 Her er tåtten om kong Olavs fall

Bind 4 (2018)
 Færøyingesagaen (fortsatt)
 Orknøytåtten (fortsatt)
 Norges kongerekke
 Tåtten om biskop Adam
 Kong Sverre Sigurdssons saga

Innhold 
Flatøybok inneholder følgende tekster:
 Geisli – et religiøst dikt om Olav den hellige
 Ólafs ríma Haraldssonar – et dikt om Olav den hellige i rímur-stilen, det første kjente innslag av slikt versemål
 Hyndluljod (Hyndluljóð)
 Et kort stykke fra Gesta Hammaburgensis Ecclesiae Pontificum Sigurðar þáttr slefu Hvordan Norge ble bebodd (Hversu Noregr byggðist)
 Genealogi (slektsliste) av de norske kongene
 Eirik den vidfarnes saga (Eiríks saga víðförla)
 Ólafs saga Tryggvasonar (inkludert Grønlendingenes saga, Færøyingenes saga og Orknøyingenes saga)
 Ólafs saga helga
 Sverres saga (Sverris saga)
 Håkon Håkonssons saga (Hákonar saga Hákonarsonar)
 Et tillegg til Ólafs saga helga ved Styrmir Kárason
 En saga om kong Magnus den gode og kong Harald Hardråde tilsvarende Morkinskinna Hemings þáttr Áslákssonar
 Auðunar þáttr vestfirzka
 Sneglu-Halla þáttr
 Halldórs þáttr Snorrasonar 
 Þorsteins þáttr forvitna
 Þorsteins þáttr tjaldstæðings
 Blóð-Egils þáttr
 Grœnlendinga þáttr (som er en kort fortelling, ikke til forveksling med Grønlendingenes saga)
 Játvarðar saga helga – saga om kong Edvard
 Flateyjarannáll

 Litteratur og eksterne lenker 
 Flateyjarbók Norrøn tekst, av Guðbrandur Vigfússon og C.R. Unger, 1860-1868, (Heimskringla.no).
 The Saga Heritage Foundation Flateyjarbok translation project 
 The Árni Magnússon Institute website
manuscript facsimile 
 Flateyjarbok: En samling af Norske Konge-sagaer, 3 Vols. Ed. Guðbrandur Vigfússon and Unger, C. R. (1860–1868). Christiania [Oslo]: P. T. Mallings forlagsboghandel. Sagnanet: Flateyjarbók (Grafiske bilder og fronten pp. 1–15.)
 Flateyjarbok, utg. Guðbrandur Vigfússon og C.R. Unger, 1860-1868 Digitalarkivet
 BD  
 Bind 2 
 BD 
 Sagnanet: Innholdsfortegnelse: GKS 1005 fol (engelsk)
 Det Humanistiske Fakultet: GkS 1005 fol. — «Flateyjarbók» (Noe informasjon og et bilde)
 The Flatey Book and recently discovered Vatican manuscripts concerning America as early as the tenth century. Ed. and trans. by Anderson, Rasmus B. (1906).  London: The Norroena Society. (Faksimiler av den islandske teksten, islandske oversettelse, dansk oversettelse, engelsk oversettelse av materialet om Vinland og relaterte stoff)
 Teksten og engelsk oversettelse av Loptsson av Eireks þáttr rauða ('Saga om Eirik Raude') og Grœnlendinga þáttir'' ('Tætten om grønlenderne') fra 'Flateyboka'.

Referanser 

Islandske manuskripter
Manuskripter som inneholder norske kongesagaer